ક્લાસ રૂમમાં એક પિરિયડ ચાલુ હતો. કીરા અને મિલી (અમેરિકન ગુજરાતી) નામની બે છોકરીઓ પોતાનાં એક પ્રોજેકટ પર પ્રોગ્રામ રજૂ કરી રહી હતી. આ પ્રોજેકટમાં આ બાળાઓએ એક ભાષા વિદેશી રાખવાની હતી અને બીજી ભાષા રેગ્યુલર ભાષા રાખવાની હતી. મિલી એ પ્રોજેકટને રીડ કરવો શરૂ કર્યો. સૌ પ્રથમ તે પહેલા ગુજરાતીમાં વાંચતી ત્યાર પછી પોતે જ ઇંગ્લિશમાં ટ્રાન્સફર કરીને બતાવતી. મિલીની સહપાઠી કીરા તે મિલીનું બોલવાનું પૂરું થાય કે તરત જ તે પ્રોજેક્ટનું પ્રેક્ટિકલ કરીને બતાવતી જાય. આમ એક જ સમયમાં બે-બે ભાષામાં દુભાષીયાની જેમ એક સાથે કામ કરતી મિલીને જોઈ તેની ટીચરે પૂછ્યું મિલી આ ઇન્ડિયન લેન્ગ્વેજ છે તેની મને જાણ છે પણ કઈ લેન્ગ્વેજ છે તે હું જાણી શકી નથી. ત્યારે મિલી કહે મિસ, આ વેસ્ટ ઇન્ડિયાની ગુજરાતી ભાષા છે. ટીચરે પૂછ્યું કે એ ગુજરાટી લેન્ગ્વેજ તને કેવી રીતે આવડે છે? ત્યારે મિલી કહે કે કારણ કે ગુજરાતી મારી મધરટંક લેન્ગ્વેજ છે. આ સાંભળીને તેની ટીચરને અત્યંત આશ્ચર્ય થયું તે કહે કે મને તો લાગ્યું કે માત્ર હિન્દી જ તમારી મધરટંગ હશે આજે મને પહેલીવાર ખબર પડી કે તમારી મધરટંગ એક નહીં પણ બે –બે ભાષા છે. મિલી આઈ એમ સો પ્રાઉડ કે તને તારી બંને મધરટંગ ભાષા આવડે છે, પણ આ માટે હું તારા માતા પિતાને થેન્ક્સ કહીશ કે તેમણે તને આ બંને ભાષા શીખવી છે.